Odense Adresse-Contoirs Efterretninger, 1838-06-05
Ogsaa i Fredericia festligholdtes Dagen af Stadens Borgere og Embedsmænd i det borgerlige Skydeselskab, der tillige beæredes med Hs. Kongl. Høihed Prinds Frederik Carl Christians Nærværelse, i Lystskoven Fuglsang, i en dertil pyntet Lovsal. Over Bordet udbragte Stadens Borgermester, Hr. Cancellieraad, Byfoged Rahbek, følgende Tvast: "Jeg har den Ære, at udbringe Skaalen for Dagens Fest Danmarks Fest, vor Maifest, Stændernes Jnstitution! Den bedste Gave Regenten kunde yde sit Folk, thi ved den har han betrygget Danmark, ved den har han betrygget dansk Mands Fremtidsvel. Udeelt gjælder Glæden derfor idag over viden Land, saa er det, saaledes maatte det være, saaledes skal det blive i Fremtidens Aaringer, thi, jo meere den danske Mand, lærer at kjende den store Gaves velgjørende Følger for Land og Folk, jo mere han indseer det Betydningsfulde i samme, jo meere maa hans Jver og Erkjendtlighedsfølelse vækkes mod Giveren, Landsfaderen, Oldingen, der efter et for Folk og Land bevæget og stormfuldt Liv, selv nu har udsat sin Livsaftens Roe, ved at indrømme Folket en Rettighed, som han ansaae nødvendig for dets Velværen. Ham, Ham, denne sit Folks Fader, skyldes derfor Tak af Hjerterod af hver Mand, der vil fortjene Navnet Dansk, og denne Tak vil jeg for os frembære i den Danskes bedste Skaal: den for varm Fædrenelands-Kjerlighed, den for ærlig og mandig Troskab mod Konge og Kongehuus, Gud bevare os derfor vor elskede, alderstegne, hæderkronede Konge, hvem Danmarks Historie skal nævne blandt vore bedste Regentere, Forsynet tage Hs. Kgl. Høihed Prinds Christian i dets beskyttende Varetægt, For at Alt, hvad i Viisdom er saaet til Held for Land og Folk, af Ham, naar han kaldes til Regjeringen, med Viisdom, med Kraft maa fredes, maa fremmes, Hs. Kongl. Høihed Prinds Frederik bevare Gud! for at han, naar han i Erfaringens gyldne Skole, med vise Raadgivere har gjort en riig Høst; naar han har lært Folkelivet at kjende, som saa sjeldent falder i den Mands Lod, der som Fyrste er baaren, naar han har bevaret sit Bryst aabent for ædle Følelser, udrustet herved, maa kunne gribe Statens Roer, naar hans Time slaaer, til Held for Land og Folk Dette give Gud!" Derefter blev afsjunget følgende af Hr. Dr. Med. Fangel forfattede Sang: os Mel. Vær Du vort Selskabs Skytsgudinde. En Jubel lydt i Danmark toner: Thi det er Haabets Fødselsdag, Høit runger under Bøgens Kroner Vor Sang i festligt Vennelag! : En trofast Borger glemmer en Den ott og tyvende i Mai. : Held Landets Fader, Held den Krone, Som smykker Fyrstens Jsse hvid, Held hver, som stander nær hans Throne, Med Borgersind og kraftig Jid! Og Held hver Viborgs, Roeskilds Mand Som danekaaret holder Stand Saa giver da hinanden Haanden! Seel Broderringen knyttet er Og tro i Hjertet, fri i Aanden, Sig føle lykkelig Enhver, Selv den som i vor Midte staaer Et ærligt Haandtryk ei forsmaaer. Med alvorblandet munter Glæde Hver gribe Glasset til en Skaal! Hvor Enighed har fæstet Sæde, Der findes Glædens rette Maal. Høit nævne her vi Festens Meed: Fast Tillid, Haab og Kjerlighed! Den næste Skaal vi nu vil drikke, For Fyrstesønnen vennesæl! Ved tredie Glas vi glemme ikke At ønske Stabelstaden Held. Den fjerde paa vor glade Dag, Er for vort muntre Skyttelag : Efterat flere patriotiske Skaaler vare udbragte af Prindsen og andre tilstedeværende Herrer, og det festlige Maaltid var endt, fortsattes Skiveskydningen, hvorved Hs. Kgl. Høihed ved eget Skud vandt første Gevinst.